作者：叶路钤
词牌/韵律：贺新凉・贺新郎

paragraphs: 伛指循良吏。
祗吴公、传不书名，一人而已。
彷佛三生来展骥。
就种棠阴千里。
又还是、治平为最。
绣线渐添红日影，恰搀前、七日冬书至。
吾道长，佛出世。
公清但酌螺川水。
屏星躔次吴头，极星先比。
节谊家声香国史。
中有千秋生意。
宜衮衮、公侯昌炽。
充育登庸元有样，况甬东、一脉山东气。
珠峰畔，又呈瑞。